ai4bharat/Pralekha huggingface dataset:
ప్రధాన మంత్రి కార్యాలయం
పశ్చిమ బంగాల్ విధానసభఎమ్మెల్యే శ్రీ బిష్ణు పద రే కన్నుమూత పట్ల సంతాపాన్ని తెలిపిన ప్రధాన మంత్రి
పశ్చిమ బంగాల్ విధాన సభ ఎమ్మెల్యే శ్రీ బిష్ణు పద రే కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘పశ్చిమ బంగాల్ విధాన సభ ఎమ్మెల్యే శ్రీ బిష్ణు పద రే గారి అకాలిక మరణం తో కలత చెందాను. ఆయన కఠోరంగా శ్రమించినటువంటి ఒక శాసనసభ్యుడు; ప్రజల ఆకాంక్షల ను నెరవేర్చేందుకు అనేక ప్రయాసల కు నడుం కట్టారు; @BJP4Bengal బలోపేతానికి కూడ ఆయన పాటుపడ్డారు. ఆయన కుటుంబానికి మరియు ఆయన సమర్ధకులకు ఇదే సంతాపం. ఓమ్ శాంతి.” అని పేర్కొన్నారు.
“পশ্চিমবঙ্গ বিধানসভার সদস্য শ্রী বিষ্ণুপদ রায়-জীর অকালপ্রয়াণে ব্যথিত।তিনি ছিলেন কঠোর পরিশ্রমী এক বিধায়ক , যিনি জনগণের আশা-আকাঙ্ক্ষা পূরণে অসংখ্য প্রয়াস চালিয়ে গিয়েছেন। তিনি @BJP4Bengal কে শক্তিশালী করে তুলতেও উল্লেখযোগ্য প্রচেষ্টা করেছিলেন।তাঁর পরিবার এবং অনুরাগীদের জানাই সমবেদনা। ওঁ শান্তি ।”
(
ప్రధాన మంత్రి కార్యాలయం
గోపాలకృష్ణ గోఖలే జయంతి నాడు ఆయన కు శ్రద్ధాంజలి ని అర్పించిన ప్రధాన మంత్రి
గోపాలకృష్ణ గోఖలే జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు స్మృత్యంజలి ని ఘటించారు.
(‘‘గోపాలకృష్ణ గోఖలే జయంతి నాడు ఆయన ను స్మరించుకొంటున్నాను. గొప్ప జ్ఞానం తాలూకు ఆశీర్వాదం లభించిన, ఒక ప్రశంసాయోగ్యమైనటువంటి వ్యక్తిత్వం కలిగిన ఆయన విద్య దిశ గా మరియు సామాజిక సాధికారిత దిశ గా విశిష్టం గా తోడ్పడ్డారు. భారతదేశం యొక్క స్వాతంత్ర్య ఉద్యమానికి కూడా ఆయన ఆదర్శప్రాయ నాయకత్వాన్ని అందించారు’’ అని ఒక సందేశం లో ప్రధాన మంత్రి పేర్కొన్నారు.
గిరిజన వ్యవహారాల మంత్రిత్వ శాఖ
గిరిజన సంక్షేమానికి దర్పణం పట్టిన గిరిజన వ్యవహారాల మంత్రిత్వ శాఖ రూపొందించిన శకటం
ఏకలవ్య మోడల్ రెసిడెన్షియల్ పాఠశాలల్లో నాణ్యమైన విద్య ద్వారా సాధించిన గిరిజన సంక్షేమాన్ని ప్రదర్శించిన శకటం
దేశ గిరిజన వారసత్వాన్ని, గిరిజన సంక్షేమానికి ప్రభుత్వం అమలు చేస్తున్న చర్యలు, ఎస్ టీ విద్యార్థుల కోసం గిరిజన వ్యవహారాల మంత్రిత్వ శాఖ నిర్వహిస్తున్న ఏకలవ్య మోడల్ రెసిడెన్షియల్ పాఠశాలల్లో అందిస్తున్న నాణ్యమైన విద్య ద్వారా గిరిజన సంక్షేమానికి జరుగుతున్న కృషికి అద్దం పట్టే విధంగా ఈరోజు జాతీయ గణతంత్ర దినోత్సవ పరేడ్లో గిరిజన మంత్రిత్వ శాఖ తన శకటాన్ని ప్రదర్శించింది.
గణతంత్ర దినోత్సవం సందర్భంగా జరిగిన పరేడ్లో దేశ సాంస్కృతిక వారసత్వం, సాధించిన ఆర్థిక పురోగతి బలమైన అంతర్గత మరియు బాహ్య భద్రతను ప్రతిబింబించే విధంగా ఇరవై మూడు శకటాలు పాల్గొన్నాయి. రాష్ట్రాలు/కేంద్రపాలిత ప్రాంతాల నుంచి పదిహేడు, వివిధ మంత్రిత్వ శాఖలు/విభాగాలు నుంచి ఆరు శకటాలు కర్తవ్య పద్ లో జరిగిన పరేడ్లో పాల్గొన్నాయి.
ఈ సంవత్సరం పరేడ్లో గిరిజన వ్యవహారాల మంత్రిత్వ శాఖ రూపొందించిన అందరి దృష్టిని ఆకర్షించింది. ఏకలవ్య మోడల్ రెసిడెన్షియల్ స్కూల్  పథకం పై ప్రత్యేకంగా రూపొందిన శకటం మొదటిసారిగా గణతంత్ర దినోత్సవ వేడుకల సందర్భంగా దర్శనం ఇచ్చింది.వివిధ రాష్ట్రాలు/ కేంద్రపాలిత ప్రాంతాలు సిద్ధం చేసిన శకటాలను నిపుణుల కమిటీ పరిశీలించి ప్రదర్శనకు ఎంపిక చేసింది. ఇతివృత్తం,ప్రదర్శించిన తీరు, సాంకేతిక అంశాల ప్రాతిపదికగా ఎంపిక ప్రక్రియ జరిగింది. రాష్ట్రాల ప్రతినిధులతో కమిటీ సభ్యులు అనేక సార్లు వివిధ అంశాలపై చర్చలు జరిపి శకటాలను ఎంపికలో తుది నిర్ణయం తీసుకున్నారు.
ఈఎంఆర్ఎస్ పథకం కింద గిరిజన వ్యవహారాల మంత్రిత్వ శాఖ ఏకలవ్య మోడల్ రెసిడెన్షియల్ పాఠశాలలను ఏర్పాటు చేసింది. ప్రాచీన భారతదేశంలో గురుకులాల కాలంలో ప్రకృతి ఒడిలో విద్యను అందించిన విధంగా దేశంలోని మారుమూల ప్రాంతాల్లో నివసించే గిరిజన ప్రజలకు అన్ని ఆధునిక సౌకర్యాలతో నాణ్యమైన విద్య అందించాలన్న లక్ష్యంతో మంత్రిత్వ శాఖ ఏకలవ్య మోడల్ రెసిడెన్షియల్ పాఠశాలలను నెలకొల్పింది.
బాలికల విద్యకు ప్రాధాన్యత ఇస్తూ బాలురతో పాటు బాలికలు కూడా విద్యను అభ్యసించే విధంగా గిరిజన మంత్రిత్వ శాఖ అమలు చేస్తున్న బాలికా విద్యకు ప్రతీక అయిన “నారీ శక్తి” ని శకటం ముందు భాగంపై ప్రదర్శించారు. విద్య ద్వారా ఉన్నత శిఖరాలకు చేరాలన్న గిరిజన విద్యార్థుల ఆకాంక్షను కూడా శకటం ప్రదర్శించింది. విద్యకు ప్రతి రూపం అయిన పెన్నును ఏకలవ్యుని ఆయుధమైన విల్లు బాణం ఆకారంలో శకటంపై అమర్చారు. గిరిజన విద్యార్థులు తమ భవిష్యత్తును ఏ విధంగా ఊహించుకుంటున్నారు కలలను సాకారం చేసుకోవడానికి చేస్తున్న కఠోర శ్రమకు ఇది నిదర్శనంగా కనిపిస్తుంది. విద్యార్థులకు ఉపాధ్యాయులు అందిస్తున్న జ్ఞానం, విజ్ఞాన వ్యాప్తికి నిదర్శనంగా శకటం వెనుక భాగంలో జ్ఞాన వృక్షం కనిపిస్తుంది. ఉపాధ్యాయుల నుంచి పొందిన జ్ఞానం వ్యాప్తి చూడాలన్నది ఈఎంఆర్ఎస్ లక్ష్యాలలో ఒకటి. సహజ వనరుల పరిరక్షణకు అమలు జరుగుతున్న చర్యలను కూడా శకటంలో పొందుపరిచారు.
ప్రధాన మంత్రి కార్యాలయం
ప్రధాన మంత్రి పౌర సహాయం మరియు అత్యవసర పరిస్థితుల ఉపశమన నిధి  కు ఉదారంగా విరాళాలు ఇవ్వవలసిందిగా విజ్ఞప్తి
కోవిడ్ -19 మహమ్మారి కరాళ నృత్యానికి ప్రపంచం మొత్తం అతలాకుతలం అవుతోంది. లక్షలాది మంది ప్రజల ఆరోగ్యం మరియు ఆర్థిక భద్రత తీవ్రమైన సవాళ్ళను ఎదుర్కొంటోంది.
భారతదేశంలో సైతం కరోనా వైరస్ వ్యాప్తి మరింత ఆందోళన కరంగా ఉంది. మన దేశ ఆరోగ్య, ఆర్థిక స్థితిగతులు తీవ్రమైన పరిణామాలను ఎదుర్కొంటున్నాయి.
ఈ అత్యవసర పరిస్థితుల నేపథ్యంలో ప్రభుత్వానికి మద్ధతుగా ఉదారంగా విరాళాలు ఇవ్వవలసిందిగా ప్రధానమంత్రి కార్యాలయం ఆకస్మిక మరియు అసంఖ్యాక అభ్యర్థనలను స్వీకరిస్తోంది.
సహజమైనవి లేదా ఇతరత్రా బాధాకర పరిస్థితుల్లో బాధితులకు సహకారం అందించడానికి మరియు వారికి మౌలిక సదుపాయాలు కల్పించడం వారి సామర్థ్యాలకు నష్టాన్ని తగ్గించడం కోసం వేగవంతమైన సమిష్టి చర్యలు అవసరం అవుతాయి.
అందుకే అత్యవసర పరిస్థితుల్లో శీఘ్రమైన ప్రతిస్పందన మరియు సమర్థవంతమైన సమాజ స్థితిస్థాపకత కోసం సామర్థ్యాలను పెంపొందించడంతో పాటు మౌలిక సదుపాయులు మరియు సంస్థాగత సామర్థ్య పునర్నిర్మాణం, మెరుగుదలను సమానంగా చేయవలసి ఉంటుంది.
సరికొత్త సాంకేతిక పరిజ్ఞానం యొక్క వినియోగం మరియు ముందస్తు పరిశోధనల ఫలితాలు కూడా ఇలాంటి సంఘటిత చర్యల నేపథ్యంలో కీలకంగా మారాయి.
కోవిడ్ -19 మహమ్మారిని ఎదుర్కోవడంలో భాగంగా ఏదైనా అత్యవసర లేదా బాధాకర పరిస్థితులకు అనుగుణంగా చర్యలు చేపట్టడం మరియు బాధితులకు ఉపశమనం అందించడం లాంటి ప్రాథమిక లక్ష్యంతో కూడన జాతీయ నిధిని కలిగి ఉండవలసిన అవసరాన్ని దృష్టిలో ఉంచుకుని, ప్రధాన మంత్రి పౌర సహాయం మరియు అత్యవసర పరిస్థితుల ఉపశమన నిధి  ఏర్పాటు చేయబడింది.
ఈ ట్రస్ట్ కు భారతదేశ గౌరవ ప్రధానమంత్రి ఛైర్మన్ గా ఉంటారు. రక్షణ మంత్రి, హోం మంత్రి, ఆర్థిక మంత్రి ఇందులో సభ్యులుగా ఉంటారు.
ఏ సమస్యనైనా సమర్థవంతంగా ఎదుర్కొనేందుకు ప్రజల భాగస్వామ్యం అత్యంత ప్రభావవంతమైన మార్గమని ప్రధాన మంత్రి శ్రీ నరేంద్ర మోడి విశ్వాసం. ఈ విషయాన్ని ఆయన అనేక సమయాల్లో చేతల్లో రుజువు చేశారు. దానికి ఇది కూడా ఓ ఉదాహరణ.
ఈ ఫండ్ సూక్ష్మ విరాళాలను కూడా అనుమతిస్తుంది. ఈ ఫండ్ కోసం పెద్ద సంఖ్యలో ప్రజలంతా ఎంత చిన్న విరాళాన్ని అయినా అందిచవచ్చు.
పౌరులు లేదా సంస్థలు pmindia.gov.in వెబ్సైట్ ద్వారా ఈ క్రింది వివరాలను ఉపయోగించి పి.ఎం. కేర్స్ ఫండ్కు విరాళాలు అందించవచ్చు:
ఖాతా పేరు : PM CARES
ఖాతా సంఖ్య: 2121PM20202
ఐ.ఎఫ్.ఎస్.సి. కోడ్: SBIN0000691
స్విఫ్ట్ కోడ్: SBININBB104
బ్యాంక్ మరియు శాఖ పేరు: స్టేట్ బ్యాంక్ ఆఫ్ ఇండియా, న్యూఢిల్లీ ప్రధాన శాఖ
యుపిఐ ఐడి : pmcares@sbi
ఈ క్రింది చెల్లింపు పద్ధతులు సైతం pmindia.gov.in వెబ్సైట్లో అందుబాటులో ఉన్నాయి -
డెబిట్ కార్డులు మరియు క్రెడిట్ కార్డులు
ఇంటర్నెట్ బ్యాంకింగ్
యుపిఐ 
ఆర్.టి.జి.ఎస్ / ఎన్.ఈ.ఎఫ్.టి 
 కింద ఆదాయపు పన్ను నుంచి మినహాయింపబడతాయి.
ఉక్కు మంత్రిత్వ శాఖ
మరింత సమర్థత, వికేంద్రీకరణ లక్ష్యంతో సెయిల్ బోర్డు పునఃనిర్మాణానికి ఏసీసీ అనుమతి
'స్టీల్ అథారిటీ ఆఫ్ ఇండియా లిమిటెడ్'  బోర్డు పునఃనిర్మాణానికి, నియామకాల మంత్రివర్గ కమిటీ  అనుమతించింది. సెయిల్ సమీకృత ఉక్కు ప్లాంట్ల నలుగురు ముఖ్య కార్యనిర్వాహక అధికారులను , పునఃనిర్మాణంలో భాగంగా కార్యనిర్వహక డైరెక్టర్లుగా మారుస్తారు. వీరిలో ముగ్గురిని బొకారో, రూర్కెలా, భిలాయ్ ప్లాంట్లకు ఇంఛార్జ్ డైరెక్టర్లుగా; మరొకరిని బుర్నాపూర్, దుర్గాపూర్కు కలిపి ఇంఛార్జ్ డైరెక్టర్గా నియమిస్తారు.
ముడి సరుకు, రవాణా విభాగం డైరెక్టర్; ప్రాజెక్టులు, వ్యాపార ప్రణాళిక విభాగం డైరెక్టర్; సాంకేతిక విభాగం డైరెక్టర్ పోస్టుల కార్యక్రమాలు, బాధ్యతలను కలిపి.. సాంకేతికత, ప్రాజెక్టులు, ముడి సరుకుల విభాగం డైరెక్టర్ పోస్టుగా మారుస్తారు.
పునఃనిర్మాణం పూర్తయిన సెయిల్ డైరెక్టర్ల బోర్డులో కంపెనీల చట్టం 2013 ప్రకారం; ఛైర్మన్, డైరెక్టర్ , డైరెక్టర్ , డైరెక్టర్ , డైరెక్టర్ , ఐఎస్పీల ఇంఛార్జి డైరెక్టర్లు, అనధికార డైరెక్టర్లు ఉంటారు. డీపీఈ విధానం ప్రకారం, ప్రభుత్వం సిఫారసు చేసిన మరో ఇద్దరు కూడా డైరెక్టర్లుగా బోర్డులో ఉంటారు.
వికేంద్రీకరణతోపాటు, ప్లాంట్ల ఇంఛార్జ్ డైరెక్టర్లు వారి దృక్కోణంలో ఆలోచించి చురుగ్గా నిర్ణయాలు తీసుకునేలా వీలు కల్పించడం సెయిల్ బోర్డు పునఃనిర్మాణ ఉద్దేశం. సెయిల్ ఆధునీకరణ, విస్తరణలో వేగం పెంచడానికి ఇది ఉపయోగపడుతుంది.
బ్రౌన్ ఫీల్డ్/ గ్రీన్ ఫీల్డ్ విస్తరణ ద్వారా 50 మిలియన్ టన్నుల సామర్థ్యానికి చేరాలన్నది సెయిల్ లక్ష్యం. 2030-31 నాటికి దేశంలో 300 మిలియన్ టన్నుల ఉక్కు ఉత్పత్తి సామర్థ్యం ఉండాలన్న 'జాతీయ ఉక్కు విధానం-2017'ను రూపొందించినప్పుడు, సెయిల్ లక్ష్యాన్ని కూడా పరిగణనలోకి తీసుకున్నారు.
ఆరోగ్య, కుటుంబ సంక్షేమ మంత్రిత్వ శాఖ
విదేశీ పౌరులు ఇప్పుడు భారతదేశంలో టీకాలు వేసుకోవడానికి అర్హులు
భారతదేశంలో నివసిస్తున్న విదేశీ పౌరులు కోవిన్ పోర్టల్లో నమోదు కోసం పాస్పోర్టును ఉపయోగించవచ్చు
కొవిడ్-19 నుండి భద్రతను సాధించడంలో ఒక మైలురాయి లాంటి నిర్ణయం ప్రభుత్వం తీసుకుంది. భారతదేశంలో నివసిస్తున్న విదేశీ పౌరులు కోవిన్ -19 టీకా తీసుకోవడానికి కోవిన్ పోర్టల్లో నమోదు చేసుకోవడానికి ఆరోగ్య మరియు కుటుంబ సంక్షేమ మంత్రిత్వ శాఖ నిర్ణయం తీసుకుంది. వారు కోవిన్ పోర్టల్లో నమోదు కోసం వారి పాస్పోర్ట్ను గుర్తింపు పత్రంగా ఉపయోగించవచ్చు. వారు ఈ పోర్టల్లో నమోదు చేసుకున్న తర్వాత, వారికి టీకా కోసం స్లాట్ లభిస్తుంది.
గణనీయమైన సంఖ్యలో విదేశీ పౌరులు భారతదేశంలో ముఖ్యంగా పెద్ద మహానగరాలలో నివసిస్తున్నారు. ఈ ప్రాంతాల్లో అధిక జనాభా సాంద్రత కారణంగా కోవిడ్ -19 వ్యాప్తి చెందే అవకాశం ఎక్కువగా ఉంది. అటువంటి విపత్తును ఎదుర్కోవటానికి అర్హులైన వ్యక్తులందరికీ టీకాలు వేయడం ముఖ్యం.
ఈ చొరవ భారతదేశంలో నివసిస్తున్న విదేశీ పౌరుల భద్రతకు భరోసా ఇస్తుంది. ఇది భారతదేశంలో నివసిస్తున్న టీకాలు వేయని వ్యక్తుల నుండి వైరస్ సక్రమించే అవకాశాలను కూడా తగ్గిస్తుంది. ఇది కొవిడ్-19 వైరస్ విస్తరణ నుండి మరింత భద్రతను కూడా నిర్ధారిస్తుంది.
జాతీయ కోవిడ్ -19 టీకా కార్యక్రమం 16 జనవరి 2021 నుండి అన్ని రాష్ట్రాలు మరియు కేంద్రపాలిత ప్రాంతాలలో అమలు చేయబడుతోంది. ప్రస్తుత దశలో టీకా కార్యక్రమం 18 సంవత్సరాలు మరియు అంతకంటే ఎక్కువ వయస్సు ఉన్న పౌరులందరికీ వర్తిస్తుంది. 9 ఆగష్టు, 2021 నాటికి దేశవ్యాప్తంగా 51 కోట్లకు పైగా వ్యాక్సిన్ మోతాదులను భారత ప్రభుత్వం అందించింది.
ఆర్ధిక వ్యవహారాల మంత్రివర్గ సంఘం
లుహ్రీ మొదటి దశ 210 మెగావాట్ల జల విద్యుత్ కేంద్రానికి రూ.1810 కోట్ల పెట్టుబడి ప్రతిపాదనకు కేంద్ర మంత్రి వర్గం ఆమోదం
ప్రధాన మంత్రి శ్రీ నరేంద్ర మోడీ అధ్యక్షతన ఆర్థిక వ్యవహారాల కేబినెట్ కమిటీ రూ .1810.56 కోట్లు పెట్టుబడితో 210 మెగావాట్ల లుహ్రి స్టేజ్ -1 జల విద్యుత్ ప్రాజెక్టుకు ఆమోదం తెలిపింది. హిమాచల్ ప్రదేశ్ సట్లజ్ నదిపై ఈ ప్రాజెక్టును ప్రతిపాదిస్తున్నారు. ఈ ప్రాజెక్టు వల్ల ఏటా 758.20 మిలియన్ యూనిట్ల విద్యుత్ ఉత్పత్తి అవుతుంది.
ఈ ప్రాజెక్టును కేంద్ర ప్రభుత్వం, రాష్ట్ర ప్రభుత్వ క్రియాశీల సహకారంతో బిల్డ్-ఓన్-ఆపరేట్-మెయింటైన్  ప్రాతిపదికన సట్లజ్ జల్ విద్యా నిగమ్ లిమిటెడ్  అమలు చేస్తోంది. దీనిని 7 నవంబర్ 2019 న ప్రధానమంత్రి శ్రీ నరేంద్ర మోడీ ప్రారంభించిన రైజింగ్ హిమాచల్ గ్లోబల్ ఇన్వెస్టర్ మీట్ సందర్బంగా ప్రభుత్వం ఈ అవగాహన ఒప్పందం కుదుర్చుకుంది. కేంద్ర ప్రభుత్వం కూడా ఈ ప్రాజెక్టుకు రూ.66.19 కోట్లు విద్యుత్ సుంకాన్ని తగ్గించడంలో మౌలిక సదుపాయాలను అందించనున్నది.
లుహ్రి స్టేజ్ -1 హైడ్రో ఎలక్ట్రిక్ ప్రాజెక్ట్ 62 నెలల వ్యవధిలో ప్రారంభం అవుతుంది. ప్రాజెక్ట్ నుండి ఉత్పత్తి చేయబడిన విద్యుత్ గ్రిడ్ స్థిరత్వాన్ని అందించడంలో సహాయపడుతుంది, విద్యుత్ సరఫరా స్థితిని మెరుగుపరుస్తుంది. గ్రిడ్కు విలువైన పునరుత్పాదక శక్తిని జోడించడంతో పాటు, ఈ ప్రాజెక్ట్ పర్యావరణం నుండి ఏటా 6.1 లక్షల టన్నుల కార్బన్ డయాక్సైడ్ను తగ్గించటానికి దారితీస్తుంది, తద్వారా గాలి నాణ్యత మెరుగుపడటానికి దోహదం చేస్తుంది.
ఈ ప్రాజెక్టు నిర్మాణ కార్యకలాపాలు 2000 మందికి ప్రత్యక్ష, పరోక్ష ఉపాధి అవకాశాలు కల్పిస్తుంది. రాష్ట్ర సామాజిక-ఆర్థిక అభివృద్ధికి దోహదం చేస్తుంది. అంతేకాకుండా 40 సంవత్సరాల ప్రాజెక్ట్ లైఫ్ సైకిల్ సమయంలో రూ. 1140 కోట్ల ఉచిత విద్యుత్ రూపంలో లుహ్రి స్టేజ్ -1 హైడ్రో ఎలక్ట్రిక్ ప్రాజెక్ట్ ద్వారా హిమాచల్ ప్రదేశ్ లబ్ది పొందుతుంది. ప్రాజెక్ట్ ప్రభావిత కుటుంబాలకు పదేళ్లపాటు నెలకు 100 యూనిట్ల ఉచిత విద్యుత్ అందిస్తారు. పునరుత్పాదక శక్తి, విద్యుత్ ప్రసారం మరియు ఉష్ణ విద్యుత్ ఉత్పత్తి రంగాలలో జెజెవిఎన్ ప్రవేశించింది. 2023 నాటికి 5000 మెగావాట్ల, 2030 నాటికి 12000 మెగావాట్ల, 2040 నాటికి 25000 మెగావాట్ల అన్ని వనరుల నుండి మొత్తం వ్యవస్థాపిత సామర్థ్యం అంతర్గత వృద్ధి లక్ష్యాలకు ఇది అవకాశం కలిపిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కేంద్ర ఆరోగ్య&కుటుంబ సంక్షేమ శాఖ మంత్రి శ్రీ అశ్విని కుమార్ చౌబే సమక్షంలో, సీఎస్ఆర్ నిధి నుంచి రూ.రెండున్నర కోట్ల చెక్కును ఐసీఎంఆర్కు అందజేసిన 'ఫోర్టిస్ హెల్త్కేర్'
ప్రైవేటు రంగ వైద్య సేవల సంస్థ అయిన 'ఫోర్టిస్ హెల్త్కేర్', రూ.రెండున్నర కోట్ల చెక్కును ఐసీఎంఆర్కు అందజేసింది. కేంద్ర ఆరోగ్య&కుటుంబ సంక్షేమ శాఖ మంత్రి శ్రీ అశ్విని కుమార్ చౌబే కార్యాలయంలో, మంత్రి సమక్షంలో చెక్కును అందించింది.
ఫోర్టిస్ హెల్త్కేర్ ఎండీ, సీఈవో అశుతోష్ రఘువన్షీ, సీనియర్ ఉపాధ్యక్షుడు  మను కపిల్, ఎస్ఆర్ఎల్-సీఈవో ఆనంద్ కుమార్ ఈ చెక్కును ఐసీఎంఆర్ డైరెక్టర్ జనరల్ ప్రొ.బలరామ్ భార్గవ్, సీనియర్ ఆర్థిక సలహాదారు రాజీవ్ రాయ్కు అందజేశారు.
పరిశోధన రంగంలో గొప్ప ప్రామాణికతను ఐసీఎంఆర్ సృష్టించిందని అశ్విని కుమార్ చౌబే చెప్పారు. మన దేశంలోనే కాక, ప్రపంచ గొప్ప పరిశోధన సంస్థల్లో ఒకటని అన్నారు. కొవిడ్ ప్రారంభం నుంచి శాస్త్రవేత్తలు రాత్రింబవళ్లూ నిర్విరామంగా పని చేస్తున్నట్లు మంత్రి వెల్లడించారు. ఫోర్టిస్ ఆసుపత్రి ఉదారత అభినందనీయమని, ఇది ఇంకా ఎందరికో స్ఫూర్తినిస్తుందని అశ్విని కుమార్ చౌబే వ్యాఖ్యానించారు.
ప్రధాన మంత్రి కార్యాలయం
ఉన్ని టోపీల ను అల్లే ఉద్యమాన్ని నిర్వహించినందుకుద ఎయర్ ఫోర్స్ వైవ్స్ వెల్ ఫేర్ అసోసియేశన్ ను ప్రశంసించిన ప్రధాన మంత్రి
ప్రధాన మంత్రి శ్రీ నరేంద్ర మోదీ ద ఎయర్ ఫోర్స్ వైవ్స్ వెల్ ఫేర్ అసోసియేశన్  ప్రయాసల ను ప్రశంసించారు. ఎఎఫ్ డబ్ల్యు డబ్ల్యుఎ దేశం అంతటా ఏర్పాటైన సంగిని ల చేత ఉన్ని టోపీల అల్లకం ఉద్యమాన్ని నిర్వహించింది. ఈ ఉద్యమం యొక్క ఉద్దేశ్యం ఏమిటి అంటే అది సమాజం లోని వంచన కు గురైన సభ్యులకు ఉన్ని టోపీల ను పంచిపెట్టాలి అనేదే. సంగిని లు మొత్తం 41541 టోపీల ను అల్లిపెట్టారు.
భారతీయ వాయు సేన  చేసిన ఒక ట్వీట్ కు ప్రధాన మంత్రి ట్వీట్ ద్వారా జవాబిస్తూ, అందులో -
‘‘ప్రశంసనీయమైనటువంటి ప్రయాస’’ అని పేర్కొన్నారు.
సాంస్కృతిక మంత్రిత్వ శాఖ
ఏఎస్ఐ పరిధిలో ఉంటూ ప్రార్థనా స్థలాలను కలిగి ఉన్న 820 కేంద్ర రక్షిత స్మారక కేంద్రాలు రేపటి నుంచి తెరవబడతాయి: మంత్రి శ్రీ ప్రహ్లాద్ సింగ్ పటేల్
- కేంద్ర హోం మంత్రిత్వ శాఖ, ఆరోగ్య మంత్రిత్వ శాఖ జారీ చేసిన అన్ని రకాల ప్రోటోకాల్స్ పాటించబడతాయి
భారత పురావస్తు విభాగం  పరిధిలో ఉంటూ ప్రార్థనా స్థలాలు కలిగి ఉన్న దాదాపు 820 కేంద్ర రక్షిత స్మారక చిహ్నపు కేంద్రాలను  సోమవారం  నుంచి తిరిగి తెరిచేందుకు గాను సాంస్కృతిక మంత్రిత్వ శాఖ తన ఆమోదం తెలిపినట్లు కేంద్ర సాంస్కృతిక మరియు పర్యాటక శాఖ మంత్రి  శ్రీ ప్రహ్లాద్ సింగ్ పటేల్ ప్రకటించారు. ఈ స్మారక కేంద్రాలలో కేంద్ర హోం శాఖ , ఆరోగ్య మంత్రిత్వ శాఖ జారీ చేసిన అన్ని ప్రోటోకాల్లను అనుసరిస్తామని శ్రీ పటేల్ తెలిపారు.
(https://twitter.com/prahladspatel/status/1269495094245093382?ref_src=twsrc%5Etfw%7Ctwcamp%5Etweetembed%7Ctwterm%5E1269495094245093382&ref_url=https%3A%2F%2Fpib.gov.in%2FPressReleasePage.aspx%3FPRID%3D1630072
మతపరమైన ప్రదేశాలలో / ప్రార్థనా స్థలాలలో కోవిడ్ -19 వైరస్ వ్యాప్తిని సమర్థవంతంగా కట్టడి చేసేందుకు గాను కేంద్ర ఆరోగ్య, కుటుంబ సంక్షేమ మంత్రిత్వ శాఖ 4.6.2020 న జారీ చేసిన స్టాండర్డ్ ఆపరేటింగ్ ప్రొసీజర్స్  లో నిర్దేశించిన నివారణ చర్యలు అమలయ్యేలా ఏఎస్ఐ తగిన చర్యలు తీసుకుంటుందని సాంస్కృతిక మంత్రిత్వ శాఖ తన ఉత్తర్వులో పేర్కొంది. కేంద్ర సర్కారు రక్షిత స్మారక కట్టడాలను తెరిచేటప్పుడు మరియు నిర్వహించేటప్పుడు తమ శాఖ అన్ని అవసరమైన జాగ్రత్తలను అనుసరిస్తుందని సాంస్కృతిక మంత్రిత్వ శాఖ తెలిపింది. వీటికి తోడు ఇకపై కూడా కేంద్ర హోం వ్యవహారాల మంత్రిత్వ శాఖ మరియు ఆరోగ్య మరియు కుటుంబ సంక్షేమ మంత్రిత్వ శాఖ, ప్రభుత్వం జారీ చేసిన అన్ని ఇతర ఆదేశాలను పాటించేలా ఏఎస్ఐ మరింత నిర్ధారిస్తుందని ఈ శాఖ తన ఆదేశాలలో తెలిపింది. 08.06.2020 నుంచి తిరిగి తెరవాలని ప్రతిపాదించిన 820 సీపీఎంల జాబితాను సంబంధిత రాష్ట్రాలు మరియు సంబంధిత జిల్లాల యంత్రాంగం వారితోనూ పంచుకోవాలని సాంస్కృతిక మంత్రిత్వ శాఖ ఏఎస్ఐని కోరింది. ఇలా చేయడం వల్ల ఆయా రాష్ర్టాలు లేదా జిల్లాలకు చెందిన యంత్రాంగం ఆయా కేంద్రాలలో కోవిడ్ వ్యాప్తి నిరోధకతకు సంబంధించి ఆయా చర్యలను సమగ్రంగా అమలు చేసేందుకు వీలు ఉంటుందని సాంస్కృతిక మంత్రిత్వ శాఖ తన ఉత్తర్వులలో పేర్కొంది.
ఏఎస్ఐ రక్షిత స్మారక చిహ్నాపు కేంద్రాల జాబితా కోసం దయచేసి ఈ కింది లింక్ను క్లిక్ చేయండిః
ఆర్థిక మంత్రిత్వ శాఖ
మహారాష్ట్రలో ఆదాయం పన్ను శాఖ దాడులు : లెక్కలు చూపని 184 కోట్ల రూపాయలకు పైగా లెక్కలు చూపని ఆదాయం గుర్తింపు
మహారాష్ట్ర ముంబైలో ఆదాయం పన్ను శాఖ అధికారులు రెండు రియల్ ఎస్టేట్ వ్యాపార సంస్థలు, వాటితో సంబంధం ఉన్న వ్యక్తులు, సంస్థలపై దాడులు జరిపి సోదాలు నిర్వహించింది. 07.10.2021 న ప్రారంభమైన ఈ దాడులు, సోదాలు ముంబై, పూణే, బారామతి,గోవా, జైపూర్ లలో 70 ప్రాంతాలలో జరిగాయి.
లెక్కలు చూపని లావాదేవీలను, బినామీ వ్యవహారాలను నడిపినట్టు అధికారుల దాడుల్లో సాక్ష్యాలు లభించాయి. రెండు సంస్థలు దాదాపు 184 కోట్ల రూపాయల ఆదాయాన్ని లెక్కల్లో చూపలేదు. దీనికి సంబంధించిన పత్రాలను, ఇతర సాక్ష్యాలను అధికారులు సేకరించారు.
ఈ వ్యాపార సంస్థలు తమ కార్యకలాపాలను వెబ్ కంపెనీలతో సాగించాయని అధికారులు గుర్తించారు. అయితే, అధికారులు జరిపిన పరిశోధనల్లో ఈ వెబ్ కంపెనీలు నకిలీవని వెల్లడయింది. వాటాలకు ప్రీమియం ఉన్నట్లు చూపించడం,హామీ లేని రుణాలు, కొన్ని సేవలకు ఆధారాలు లేని అడ్వాన్స్ లు తీసుకోవడం, ఎలాంటి వివాదం లేని అంశాలకు మధ్యవర్తిత్వం నడపడం లాంటి విధానాల ద్వారా ఈ ఎండు సంస్థలు అక్రమాలకు పాల్పడినట్టు అధికారులు గుర్తించారు. మహారాష్ట్రలో పరపతి కలిగిన ఒక కుటుంబం సహకారంతో ఈ రెండు సంస్థలు తమ అక్రమ లావాదేవీలను నిర్వహించినట్టు అధికారులు గుర్తించారు.
అక్రమ మార్గాల ద్వారా పొందిన ఆదాయంతో రెండు సంస్థలు ఆస్తులను కొనుగోలు చేశాయి. అక్రమ ఆదాయంతో ముంబై లోని ప్రధాన ప్రాంతంలో కార్యాలయ భవనాన్ని, ఢిల్లీలో విలాసవంతమైన ప్రాంతంలో ఒక ఫ్లాట్, గోవాలో రిసార్ట్, మహారాష్ట్రలో వ్యవసాయ భూములను కొనుగోలు చేసిన సంస్థలు చెక్కెర కర్మాగారాల్లో భారీగా పెట్టుబడులు పెట్టినట్లు అధికారులు గుర్తించారు. ఈ ఆస్తులు, పెట్టుబడుల వాస్తవ విలువ 170 కోట్ల వరకు ఉంది.
అధికారులు తమ సోదాల్లో 2.13 కోట్ల రూపాయల నగదు, 4.32 కోట్ల రూపాయల విలువ చేసే ఆభరణాలను కూడా స్వాధీనం చేసుకున్నారు.
కేసులో అధికారుల దర్యాప్తు కొనసాగుతోంది.
ప్రధాన మంత్రి కార్యాలయం
పతక శతం… ఆసియా క్రీడల్లో భారత్ అసమాన ప్రతిభ: ప్రధానమంత్రి
క్రీడాకారుల బృందానికి 10న విందు… వారితో ముచ్చటించనున్న ప్రధానమంత్రి
ఆసియా క్రీడలలో మన క్రీడాకారులు 100 పతకాల మైలురాయిని అధిగమించడంతో యావద్దేశం పులకించిందని ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. ఈ నేపథ్యంలో క్రీడాకారుల బృందం స్వదేశానికి చేరాక ఈ నెల 10వ తేదీన వారికి విందు ఏర్పాటు చేస్తున్నారు. ఈ సందర్భంగా మన క్రీడాకారులు సాధించిన విజయాలు, అనుభవాల గురించి వారితో ముచ్చటిస్తారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల్లో భారతదేశానికి ఇదెంతో కీలక విజయం! మన క్రీడాకారులు 100 పతకాల మైలురాయిని అధిగమించినందుకు దేశ ప్రజలంతా సంతోషంతో పొంగిపోతున్నారు. ఈ చారిత్రక మైలురాయిని అందుకోవడంలో ప్రతిభా పాటవాలు చూపిన మన ఆటగాళ్లందరికీ నా హృదయపూర్వక అభినందనలు. ప్రతి అద్భుత ప్రదర్శన అబ్బురపరచి, మన హృదయాలను సంతోషంతో, గర్వంతో నింపింది. ఈ నేపథ్యంలో మన క్రీడాకారులు స్వదేశానికి రాగానే 10వ తేదీన వారికి విందు ఇవ్వడం కోసం నేను ఎదురుచూస్తున్నాను” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.65 కోట్ల డోసులు  అందించారు
గత 24 గంటల్లో 1,743 డోసులు అందించారు
దేశవ్యాప్త క్రియాశీల కేసుల సంఖ్య 10,300
మొత్తం కేసుల్లో క్రియాశీల కేసులు 0.02%
ప్రస్తుత రికవరీ రేటు 98.79%
గత 24 గంటల్లో 932 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,64,815 కు పెరిగింది.
గత 24 గంటల్లో 1,805 కొత్త కేసులు నమోదయ్యాయి.
రోజువారీ పాజిటివిటీ రేటు 3.19%
వారపు పాజిటివిటీ రేటు 1.39%
గత 24 గంటల్లో చేసిన 56,551 కొవిడ్ పరీక్షలతో కలిపి ఇప్పటివరకు 92.10 కోట్ల పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ పంట సీజన్లో 495.37 లక్షల మెట్రిక్ టన్నుల ధాన్యం సేకరణకు అంచనా
'కేంద్ర ఆహారం&ప్రజా పంపిణీ విభాగం' కార్యదర్శి, అన్ని రాష్ట్రాల ఆహార విభాగం కార్యదర్శులతో వీడియో కాన్ఫరెన్స్ నిర్వహించారు. 2020-21 ఖరీఫ్ మార్కెటింగ్ సీజన్ కోసం ధాన్యం సేకరణ ఏర్పాట్లపై సమీక్షించారు. 2019-20 ఖరీఫ్ మార్కెటింగ్ సీజన్ సేకరణ అంచనా అయిన 416 లక్షల మెట్రిక్ టన్నుల ధాన్యంతో పోలిస్తే, 2020-21లో 19.07 శాతం వృద్ధితో, 495.37 ల.మె.ట. సేకరించాలని అంచనా వేశారు. 2019-20 ఖరీఫ్ మార్కెటింగ్ సీజన్లో అంచనాను మించి 420.22 ల.మె.ట. ధాన్యం సేకరించారు. ఇది రికార్డు స్థాయి సేకరణ.
2019-20 ఖరీఫ్ మార్కెటింగ్ సీజన్లో ధాన్యం సేకరణ అంచనాలతో పోలిస్తే, ఈసారి తమిళనాడు, మహారాష్ట్రకు 100 శాతం కంటే ఎక్కువ సేకరణను అంచనాగా నిర్ణయించారు. మధ్యప్రదేశ్, తెలంగాణ, బిహార్, ఝార్ఖండ్కు 50 శాతం కంటే ఎక్కువను అంచనాగా నిర్ణయించారు. అంచనా సేకరణల్లో ముందున్న రాష్ట్రాలు.. పంజాబ్ 113 , ఛత్తీస్గఢ్ , తెలంగాణ , హర్యానా  ఆంధ్రప్రదేశ్ , ఉత్తరప్రదేశ్  ఒడిశా .
ధాన్యం సేకరణ ప్రక్రియలో కొవిడ్ ప్రొటోకాల్ పాటించాలని అన్ని రాష్ట్రాలకు 'కేంద్ర ఆహారం&ప్రజా పంపిణీ విభాగం' కార్యదర్శి సూచించారు. ఆహార రాయితీ వంటి ఇతర అంశాలపైనా వీడియో కాన్ఫరెన్స్లో చర్చ జరిగింది.
రాష్ట్రపతి సచివాలయం
రాష్ట్రపతి ఎస్టేట్లో కోవిడ్-19 పాజిటివ్ కేసు గుర్తించడం గురించి వచ్చిన వార్తలపై సమాచారం
రాష్ట్రపతి ఎస్టేట్లో కోవిడ్-19 పాజిటివ్ కేసు గుర్తించడం గురించి మీడియాలో వచ్చిన వార్తలు, ఊహాగానాల నేపథ్యంలో ,దానికి సంబంధించిన వాస్తవాలు కింది విధంగా ఉన్నాయి.:
 సెంట్రల్ ఢిల్లీకి చెందిన ఒక కోవిడ్ -19 పేషెంటు, ఇతర రోగలక్షణాలు కూడా ఉండడంతో న్యూఢిల్లీలోని బిఎల్ కపూర్ ఆస్పత్రిలో 13.04.2020న మరణించడం జరిగింది. ఆ వ్యక్తి రాష్ట్రపతి సెక్రటేరియట్ ఉద్యోగికానీ, రాష్ట్రపతి ఎస్టేట్ లో నివసిస్తున్నవ్యక్తికానీ కాదు.
బి) మరణించినవ్యక్తి కి సంబంధించిన కాంటాక్టులను పరిశీలించిన తర్వాత,రాష్ట్రపతి సెక్రటేరియట్ ఉద్యోగి కుటుంబ సబ్యలు ఒకరు మరణించిన వ్యక్తితో కాంటాక్ట్లో ఉన్నట్టు గుర్తించారు.
సి)ఈ ఉద్యోగి తన కుటుంబంతో కలిసి రాష్ట్రపతి ఎస్టేట్లోని పాకెట్1, షెడ్యూలు-ఎ ప్రాంతంలో నివాసం ఉంటున్నారు. ప్రభుత్వ మార్గదర్శకాల ప్రకారం ఈ కుటుంబంలోని మొత్తం ఏడుగురు సభ్యులను 16-04-2020 న మందిర్ మార్గ్లోని క్వారంటైన్కు తరలించారు.
డి) ఆ తర్వాత , మరణించిన వ్యక్తితో సంబంధం కలిగిన కుటుంబ సభ్యులలో ఒకరికి పాజిటివ్ గా నిర్ధారణైంది. రాష్ట్రపతి సెక్రటేరియట్ ఉద్యోగితో సహా ఇతర కుటుంబ సభ్యులందరికీ నెగటివ్ గా నిర్ధారణ అయింది..
ఇ) విపత్తు నిర్వహణ చట్టం 2005,ఎపిడమిక్ డిసీజ్ చట్టం 1897 కింద నియమితులైన అథారిటీ ఆదేశాలు, మార్గదర్శకాల ప్రకారం, రాష్ట్రపతి ఎస్టేట్ లోని పాకెట్ 1 లోని 115 ఇళ్ల వారిపై బయట తిరగకుండా ఆంక్షలు విధించారు. ఇందులో నివాసం ఉంటున్న వారిని ఇళ్లకు పరిమితం కావాలని సూచించారు. ఈ ఇళ్లలోని వారికి ఇంటివద్దకే నిత్యావసర సరకులు అందజేస్తున్నారు.
ఎఫ్) ఇప్పటివరకూ రాష్ట్రపతి సెక్రటేరియట్ లోని ఏ ఉద్యోగి కోవిడ్ -19 పాజిటివ్ కింద నిర్ధారణ కాలేదు. ప్రభుత్వ మార్గదర్శకాల ప్రకారం వైరస్ నియంత్రణకు అవసరమైన అన్ని చర్యలను రాష్ట్రపతి సెక్రటేరియట్, స్థానిక పాలనాయంత్రాంగం తీసుకుంటోంది.
.
మంత్రిమండలి
భారతదేశానికి, లగ్జెంబర్గ్ కు మధ్య ద్వైపాక్షిక అవగాహన పూర్వకఒప్పందపత్రం పై సంతకాలు చేసేందుకు సెక్యూరిటీస్ అండ్ ఎక్స్ చేంజ్ బోర్డ్ ఆఫ్ఇండియా  చేసిన ప్రతిపాదన కు ఆమోదం తెలిపిన మంత్రిమండలి
సెక్యూరిటీస్ అండ్ ఎక్స్ చేంజ్ బోర్డ్ ఆఫ్ ఇండియా  కి, లగ్జెంబర్గ్ కు చెందిన ఫైనాన్సియల్ అండ్ కమీషన్ డి సర్వేలన్స్ డు సెక్టర్ ఫైనాన్షియర్  కు మధ్య ఒక ద్వైపాక్షిక అవగాహన పూర్వక ఒప్పంద పత్రం  పై సంతకం చేయడానికి సెక్యూరిటీస్ అండ్ ఎక్స్ చేంజ్ బోర్డ్ ఆఫ్ ఇండియా చేసిన ప్రతిపాదన కు ప్రధాన మంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రివర్గం తన ఆమోదాన్ని తెలిపింది.
ఉద్దేశాలు:
ఈ ఎమ్ఒయు సెక్యూరిటీస్ తాలూకు నియమ నిబంధనల రంగం లో రెండు దేశాల మధ్య సహకారాన్ని బలోపేతం చేయడానికి, పరస్పర సహాయానికి మార్గాన్ని సుగమం చేయడానికి, సాంకేతిక జ్ఞానాన్ని ఉపయోగించడానికి సంబంధించి పర్యవేక్షక విధులను సమర్థంగా నిర్వహించడానికి తోడ్పడుతుందని ఆశిస్తున్నారు. భారతదేశం, లగ్జెంబర్గ్ ల రంగంలో సీమాంతర సహకారాన్ని బలోపేతం చేయడానికి, పరస్పర సహాయానికి మార్గాన్ని సుగమం చసెక్యూరిటీస్ మార్కెట్లను నియంత్రించే చట్టాల, నియమనిబంధనల ప్రభావశీల అమలు కు కూడా ఈ ఎమ్ఒయు దొహదపడుతుందని భావిస్తున్నారు.
ప్రధాన ప్రభావం:
సెబీ మాదిరిగానే సిఎస్ఎస్ఎఫ్ కూడా ఇంటర్నేషనల్ ఆర్గనైజేషన్ ఆఫ్ సెక్యూరిటీస్ కమీషన్స్ మల్టిలేటరల్ ఎమ్ఒయు  లో సహసంతకందారు గా ఉంది. అయితే, సాంకేతిక సహాయం తాలూకు నిబంధన ఏదీ ఐఒఎస్ సిఒ ఎమ్ఎమ్ఒయు పరిధి లో లేదు. ప్రతిపాదిత ద్వైపాక్షిక ఎమ్ఒయు సెక్యూరిటీస్ చట్టాల ప్రభావశీలమైన అమలుకు తోడ్పడే సమాచారాన్ని పంచుకొనే ఒక ప్రేమ్ వర్క్ ను బలోపేతం చేసుకొనేందుకు దోహద పడడమే కాకుండా సాంకేతిక సహాయ కార్యక్రమాన్ని అమలుపర్చడంలో కూడా సహాయపడుతుంది. సాంకేతిక సహాయ కార్యక్రమం, క్యాపిటల్ మార్కెట్లు, అధికారుల సామర్థ్యం పెంపుదల కార్యకలాపాలకు, అలాగే శిక్షణ కార్యక్రమాలకు సంబంధించిన వ్యవహారాలలో సంప్రదింపుల మాధ్యమం ద్వారా ప్రాధికరణ సంస్థలకు ప్రయోజనాన్ని చేకూర్చుతుంది.
ప్రధాన మంత్రి కార్యాలయం
తుపాను పరిస్థితిపై ఒడిషా ముఖ్యమంత్రితో చర్చించిన ప్రధానమంత్రి
ఒడిషాలోని కొన్నిప్రాంతాలలో తుపాను పరిస్థితులపై ప్రధానమంత్రి శ్రీ నరేంద్ర మోదీ , ఒడిషా ముఖ్యమంత్రి నవీన్ పట్నాయక్తో చర్చించారు.
ఇందుకు సంబంధించి ప్రధానమంత్రి ట్విట్టర్ ద్వారా ఒక సందేశమిస్తూ,
ఒడిషా లోని పలు ప్రాంతాలలో తుపాను పరిస్థితిపై ఒడిషా ముఖ్యమంత్రి నవీన్ పట్నాయక్ జీ తో చర్చించడం జరిగింది. ఈ ప్రతికూల పరిస్థితి నుంచి బయటపడేందుకు కేంద్రం సాధ్యమైన అన్ని రకాల అండగా ఉంటుంది. ప్రతి ఒక్కరి భద్రత , సంక్షేమం కోసం ప్రార్థిస్తున్నాను.